33нче номерлы балалар бакчасы

Уртанчылар төркемендә

“Кәрзинемдә гөмбәләр” темасына

план-конспект

Тәрбияче:

Гыйләҗева Г.С.

Түбән Кама, 2016

Тема: Кәрзинемдә гөмбәләр.

Максаты: 1) балаларны турыпочмаклыкның почмакларын түгәрәкләп кисәргә өйрәтү;

2) кайчыны дөрес тоту күнекмәләрен ныгыту, рәсемнең өлешләрен пөхтә итеп ябыштырырга өйрәнү;

3) эшләренең нәтиҗәсен күрергә, бәя бирергә өйрәнү, күзаллау сәләтләрен үстерү.

**Бурычлары:**

* гөмбәләр турындагы белемнәрен арттыру,
* гөмбә төзелешен өйрәтү,
* агулы, ашарга яраклы гөмбәләр турында мәгълүмат бирү,
* гөмбәлек, гөмбәче кебек яңа сүзләр өйрәнү,
* кәгазьдән гөмбә кисәргә өйрәнү,
* табигатькә сак караш тәрбияләү.

**Җиһазлар**: темага кагылышлы рәсемнәр, керпе (йомшак уенчык), төслеһәм ак кәгазьдән турыпочмаклыклар, клеенка, клей, пумала, салфеткалар.

**Шөгыль барышы:**

1. **Дидактик уен “Гөмбәләр җыю”**

* Балалар, без бүген урманга сәяхәткә барабыз.
* Хәзер елның кайсы вакыты? (Көз)
* Урман нинди? (Көзге, тыныч, алтын...)
* Көн нинди? ( Болытлы, яңгырлы, кояшлы...)
* Урманда нәрсәләр үсә? (Агачлар, җиләкләр, гөмбәләр)
* Әйе, көзге урманда бик күп гөмбәләр табарга була.
* Табышмак тыңлап китик

Яңгырны бик яратса да,

Эшләпә кия көн дә.

Аягы аның бер генә,

Аумый тора. Ул ........(гөмбә)

В глухом бору стоять привык,

На толстой крепкой ножке я.

Найти попробуйте меня. (Гриб)

**Гөмбә рәсемен күрсәтү. Презентация карау. Әңгәмә үткәрү.**

**Ак гөмбә-** Бик тәмле, итле гөмбә. Аны киптереп тә, тозлап та ашыйлар. Эшләпәсе – караңгы кызгылт, аягы аксыл сары.

**Каен гөмбәсе** – каен агачы төбендә үсә, эшләпәсе күк, аягы зәңгәрсу. Киптергәндә карала, шуҗа күпчелек кыздырып ашыйлар.

**Чебен гөмбәсе -** агулы гөмбә, ләкин бик матур**.** Кызыл эшләпәсендә ак таплар бар. Кешегә зарарлы булса да, хайваннарга дару буларак үсә. Бигрәк тә пошилар ашарга яраталар.

1. **Физкультминут.**

**Җырлы уен “Гөмбәләр биюе”** Түгәрәктә җырлап биеп әйләнү.

* Балалар карагыз әле, күпме гөмбәләр үскән. Кәрзингә гөмбәләрне җыю, санау. Төсләренә һәм формаларына игътибар итү.

1. – Балалар карагыз әле, кем агач төбендә качып утыра?

* Керпе.
* Тик нишләптер ул бик моңсу. Кәрзине дә буш. Дусты тиенкәйгә кышка гөмбәләр әзерләшергә теләгән, ләкин бер гөмбә дә тапмаган. Балалар, керпегә булышабызмы? Әйдәгез, керпене үзебезгә кунакка чакырыйк. Ә кәрзинен үз кулларыбыз белән ясагангөмбәләр белән тутырырбыз.

1. **Аппликация.**

(Балалар урыннарга утыралар).

* Бүген без сезнең белән гөмбәләр кисәргә һәм керпенең кәрзиненә ябыштырырга өйрәнербез.
* Карагыз әле, гөмбә нинди өлешләрдән тора?

Балалар:

* Эшләпәдән һәм аяктан тора.
* Эшләпә нинди формада, ә аяк?
* Ярымтүгәрәк, овал рәвешендә.
* Өстәлдәге савытка карагыз. Нинди фигуралар күрәсез?
* Турыпочмаклыклар.
* Эшләпәсен нинди турыпочмаклыктан ясап була? (Көрән төстән)
* Ә аякларын (ак турыпочмаклыктан)
* Карагыз, безнең кайчыларыбыз ярдәмендә ничек итеп эшләпә ясарга була. Моның өчен мин турыпочмаклыкның ике ягын кисеп алам һәм эшләпә барлыкка килә.
* Ә хәзер ак турыпочмаклыктан аягын кисәбез һәм ике өлешне бергә ябыштыру нәтиҗәсендә гөмбә барлыкка китерәбез.
* Әйдәгез, сез дә эшкә тотыныгыз. Кайчылар белән сак кына кулланыгыз. Киселә, төртелә күрмәгез.

( Балалар гөмбәләр кисеп ясыйлар, ябыштырып, аны олы кәрзингә салалар, ябыштыралар.

**5 Анализ.**

* Балалар, карагыз әле. Керпе ничек шатлана. Тиеннең кышка азык запасы да булды. Ул сезгә рәхмәт әйтә. Аңа китәргә вакыт.
* Сау бул, керпе.

**6.Йомгаклау.**

**-** Балалар, сез бүген гөмбәләр турында нәрсәләр белдегез?

(Балаларның җаваплары.)

* Сез бүген бик яхшы тырыштыгыз. Афәрин! Мин дә сезне тылсымлы гөмбәләр белән сыйлыйм әле.